Јована Стојиљковић
Јована Стојиљковић (Београд, 19. марта 1992) српска је позоришна, телевизијска и филмска глумица.

Од другог разреда основне ишла је у школу глуме Ненада Ненадовића, а у трећој години средње добија своју прву улогу у филму Клип. Дипломирала је глуму на Факултету драмских уметности у Београду, у класи професора Драгана Петровића.

Награђена је за улогу Маје у филму Панама, за најбољу женску улогу нишких филмских фестивала Царица Теодора, фестивала -{Цинема цитy}- у Новом Саду и филмском фестивалу ЛИФФЕ у Лесковцу. Такође, Јована је награђена за улогу Дуње у кратком филму Град и најбољу женску улогу на Филмском фестивалу у Сарајеву. Ту је и Башта фест и Студенски фестивал Илиноису (САД). Такође има награде Факултета драмских уметности „Мата Милошевић” и „Бранивој Ђорђевић”. Игра главну женску улогу у филму Јужни ветар  Милоша Аврамовића.

Биографија 
Јована Стојиљковић је рођена у Београду, 19. марта 1992. године. Одрасла је у Земуну. Њен отац је био др Владимир Стојиљковић, ванредни професор Правног факултета Универзитета у Београду, а деда Влајко Стојиљковић, председник Привредне коморе Србије и министар унутрашњих послова.

Од другог разреда основне школе похађала је часове глуме у школи глуме Ненада Ненадовића, а прву улогу добила је у ТВ драми Радио-телевизије Србије, Мали положајник, са својих 11. година.

Глуму је дипломирала на Факултету драмских уметности Универзитета уметности у Београду, у класи професора Драгана Петровића Пелета и асистента Милоша Биковића, после чега је завршила и постдипломске студије. С њом су студирали Тамара Алексић, Владимир Вучковић, Анђела Јовановић, Марко Грабеж, Михаило Јовановић, Јована Пантић, Ђорђе Стојковић, Марта Бјелица, Страхиња Блажић, Нина Нешковић и Вучић Перовић. Уз диплому јој је уручена и Награда „Мата Милошевић”, намењена најбољем студенту глуме за 2015. годину.

У јануару 2016. примљена је у стални ансамбл Атељеа 212, где је претходно играла у више представа. Улоге је остварила у још неколико београдских позоришта.

Била је у саставу жирија на 9. Босифесту 2018, као и 25. Сарајевском филмском фестивалу, одржаном 2019. године.

Професионална каријера 
Прво дугометражно филмско остварење у којем се појавила био је пројекат Клип, редитељке Маје Милош. Јована је тада била ученица треће године средње школе, а филм је премијерно приказан 2012. године. Током студија је добила улоге у представама Ћелава певачица, Казимир и Каролина и Танго, Атељеа 212, Сан летње ноћи Позоришта „Бошко Буха“, док је у комаду Рођендан господина Нушића Звездара театра била у алтернацији са Тамаром Драгичевић. Улоге је тумачила у филму Кад љубав закасни и телевизијској серији Самац у браку, рађеним по мотивима Мир-Јам, те насловима Бранио сам Младу Босну и Бићемо прваци света. Играла је у неколико кратких филмова. Прву значајнију улогу одиграла је у филму Панама из 2015, где јој је поверен главни женски лик. Њеног партнера у том остварењу тумачио је Славен Дошло. Филм је исте године приказан на Канском фестивалу, а главни јунаци су се појавили међу званицама.

За улогу у том филму, Јовани Стојиљковић је припало посебно признање на фестивалу Синема сити у Новом Саду. Награда Царица Теодора додељена јој је на Филмским сусретима у Нишу, где је такође проглашена и најбољом глумицом другог дана. На фестивалу LIFFE у Лесковцу, поделила је награду „Златни лешник” за најбољу женску улогу са словеначком глумицом Инти Шрај. Поред Канског и фестивала фестивала широм Србије, филм је учествовао на 20. Међународном фестивалу у Бусану.

Касније се појавила у улози Албанке у филму Отаџбина, редитеља Олега Новковића, као и у телевизијској серији Чизмаши. До краја 2015. играла је у премијери представе Чаробњак из Оза, Позоришта „Бошко Буха“, као и Клаустрофобична комедија, Звездара театра. Почетком 2016. примљена је у стални ангажман у Атељеу 212, заједно са још неколико младих глумаца. Исте године је играла у остварењу Sarajevo Songs of Woe, као и у неколико кратких филмова, за које је вишеструко награђена. Тако је за улогу Дуње у краткометражном остварењу Град добила награде на студентском фестивалу у Илиноису, односно на омладинском фестивалу . Такође, на Башта фесту у Бајиној Башти, поред тог, награђена је и за улогу у филму Једна ноћ. 

Исте године остварила је запаженију улогу у телевизијској серији Сумњива лица, која је приказивана на Радио-телевизији Србије.  Значајно остварење у њеној каријери била је и представа Хамлет, Југословенског драмског позоришта, рађеној по истоименој трагедији Вилијама Шекспира. У поставци тог комада, редитеља Александра Поповског, тумачила је лик Офелије. Представа је извођена до краја наредне календарске године, током које је глумица остварила још две премијере у свом матичном позоришту. На сцени Атељеа 212 добила је улоге у насловима Детроит, односно Урнебесна тама. Радио-телевизија Србије је у оквиру ТВ театра екранизовала представу Казимир и Каролина из 2014. У трилеру Моја ћерка је нестала, Јована Стојиљковић је играла лик Лауре. Запажену улогу током 2017. године тумачила је у серији Драгана Бјелогрлића, Сенке над Балканом, где се појавила као Бојана Антић, која је у том пројекту представљена као једна од првих жена патолога у Србији. Према оцени блога -{Belgrade Edt Culture}-, Јована Стојиљковић је одабрана за најбољу младу глумицу у сезони 2016/17, док ју је Татјана Њежић, новинарка листа Блиц, сврстала међу три најзапаженије младе глумице у 2017. години, уз Јовану Гавриловић и Милицу Гојковић.

Током 2018. године, Јована Стојиљковић је остварила главну женску улогу у серији Јутро ће променити све, а за њен приказ добила награду „Милена Дравић” на Федису по завршетку телевизијске сезоне. Током снимања тог пројекта, паралелно је радила на представи Пет живота претужног Милутина у својој матичној кући. Велико и значајно остварење у том периоду њене каријере био је и филм Јужни ветар, са својим наставцима у виду истоимене телевизијске серије односно другог дела под називом Убрзање. Ту јој је такође поверена главна женска улога, партнерка насловног јунака, Петра Мараша. Наредне године играла је у филму Шавови и за улогу Иване, ћерке главне јунакиње, награђена на Сомбор филм фесту. Појавила се и у телевизијској серији Жмурке, а остварила је и премиејеру представе Хомо Фабер у Атељеу 2012. Као алтернација је играла улоге Милене Живановић у представама Отело и Краљ Бетајнове. У Народном позоришту се остварила у улози Софке, главне јунакиње Нечисте крви у режији Милана Нешковића. За то остварење јој је исте године уручена награда из Фондације „Ружица Сокић”, док је 2022. добила и награду „Петар Банићевић”. Похвалне критике добила је и за улогу у представи Бели бубрези, Атељеа 212. Ту је наредне године премијерно играла у комаду Дабогда те мајка родила. Играла је у кратком филму Пред нама, док је у остварењу Келти имала мању улогу. Једну од главних улога одиграла је у серији Подручје без сигнала, хрватске продукције. Поверене су јој главне улоге у филмовима Вера и Пукотина у леду. Крајем 2022. у Атељеу 212 премијерно је изведена представа Револт.

Улоге

Позоришне представе

Филмографија 

|- style="background:Lavender; text-align:center;"
| colspan="4" | 2000-е ▲
|-
| 2004. || Мали положајник (ТВ филм) || Сања
|-
|- style="background:Lavender; text-align:center;"
| colspan="4" | 2010-е ▲
|-
| 2012. || Клип || Тања
|-
| 2014. || Кад љубав закасни || rowspan=2| Татјана
|-
| 2014. || Самац у браку (серија)
|-
| 2014. || Сама (кратки филм) || Ана
|-
| 2014. || Ноћас ми срце пати (кратки филм) || Ива
|-
| 2014. || Бранио сам Младу Босну || rowspan=2| Јелена
|-
| 2015. || Бранио сам Младу Босну (серија)
|-
| 2015. || Бићемо прваци света || Ксенија
|-
| 2015. || Панама || Маја Јовановић
|-
| 2015. || Отаџбина || Албанка
|-
| 2015. || Чизмаши (серија) || Драгиња
|-
| 2016. || Град (кратки филм) || Дуња
|-
| 2016. || Прваци света (серија) || Ксенија
|-
| 2016. || Sarajevo Songs of Woe ||
|-
| 2016. || Једна ноћ (кратки филм) || Софија
|-
| 2016. || Тата (кратки филм) || Азра
|-
| 2016—2017. || Сумњива лица (серија) || Маја
|-
| 2017. || Моја ћерка је нестала (ТВ филм) || Лаура
|-
| 2017—2020. || Сенке над Балканом (серија) || Бојана Антић
|-
| 2018. || Јужни ветар || Софија
|-
| 2018. || Јутро ће променити све (серија) || Анђела
|-
| 2019. || Шавови || Ивана
|-
| 2019. || Жмурке (серија) || Госпођа Зекавица
|-
|- style="background:Lavender; text-align:center;"
| colspan="4" | 2020-е ▲
|-
| 2020—2022. || Јужни ветар (серија) || Софија
|-
| 2020. || Пред нама (кратки филм) || Јасна
|-
| 2021. || Келти || Девојка на улици
|-
| 2021. || Јужни ветар 2: Убрзање || Софија
|-
| 2021—2022. || Подручје без сигнала (серија) || Шејла
|-
| 2022. || Јужни ветар 2: Убрзање (серија) || Софија
|-
| 2022. || Вера || rowspan=2| Вера Пешић
|-
| 2023. || Вера (серија)
|-
| 2023. || Јужни ветар: На граници (серија) || Софија
|-
| 2023. || Деца зла (серија) || Бојана
|-
| 2024. || Пукотина у леду || Марија
|-
| 2024. || Буди Бог с нама || 
|}

Награде и признања

Референце

Литература

Спољашње везе 

 Јована Стојиљковић Театрослов на сајту Музеја позоришне уметности
 Јована Стојиљковић на сајту Атељеа 212
 Јована Стојиљковић на сајту Стеријиног позорја
 Јована Стојиљковић на сајту Tickets.rs
 Јована Стојиљковић на сајту Pozorista.com
 Јована Стојиљковић на сајту TvProfil
 Јована Стојиљковић на сајту Biografija.org
 Аутопортрет: Јована Стојиљковић

Рођени 1992.
Глумци из Београда
Српске глумице
Глумци и глумице позоришта „Атеље 212”
Глумци и глумице Југословенског драмског позоришта
Глумци и глумице Позоришта „Бошко Буха” Београд
Глумци и глумице Народног позоришта у Београду
Бивши студенти Универзитета уметности у Београду
Добитнице награде Царица Теодора